open-index/open-wikipedia-markdown huggingface dataset:
Weiss

**Weiss** tai **Weiß** on muun muassa seuraavien henkilöiden sukunimi:

* Allan Weiss (s. 1959), yhdysvaltalainen elokuvakäsikirjoittaja
* Birte Weiss (1941–2026), tanskalainen toimittaja, poliitikko ja ministeri
* Bob Weiss (s. 1942), yhdysvaltalainen koripalloilija ja valmentaja
* Charleen Weiss, saksalainen malli ja näyttelijä
* Christian Samuel Weiss (1780-1856), saksalainen mineralogi
* Christoffer Weiss (s. 1978), suomalainen näyttelijä ja yrittäjä
* Constantin von Weiss (1877–1959), baltiansaksalainen Venäjän armeijan eversti, myöhemmin Balttipataljoonan komentaja
* D. B. Weiss (s. 1971), yhdysvaltalainen kirjailija, televisiotuottaja, -käsikirjoittaja ja -ohjaaja
* Ehrich Weiss, *Harry Houdini* (1874–1926), unkarilais-yhdysvaltalainen taikuri ja kahlekuningas
* Ernst Weiss (1882–1940), itävaltalainen lääkäri ja kirjailija
* Emil Rudolf Weiß (1875–1942), saksalainen taidemaalari
* Hymie Weiss, oik. *Henry Earl J. Wojciechowski* (1898–1926), yhdysvaltalainen rikollinen ja mafiajohtaja
* Kurt Weiß (1906–1995), saksalainen maahockeypelaaja
* Lars Weiss (s. 1971), tanskalainen poliitikko
* Louise Weiss (1893–1983), ranskalainen journalisti ja poliitikko
* Martin Weiss (1905–1946), saksalainen SS-upseeri ja Dachaun keskitysleirin komendantti
* Michael T. Weiss (s. 1962), yhdysvaltalainen näyttelijä
* Minna Sarantola-Weiss (s. 1963), suomalainen tietokirjailija ja Helsingin kaupunginmuseon tutkimuspäällikkö
* Paul Weiss (1901–2002), yhdysvaltalainen filosofi
* Pernille Weiss (s. 1968), tanskalainen poliitikko
* Peter Weiss (1916–1982), saksalais-ruotsalainen kirjailija, taidemaalari, graafikko ja elokuvantekijä
* Rainer Weiss (1932–2025), yhdysvaltalainen fyysikko ja astrofyysikko, Nobelin fysiikanpalkinnon saaja
* Stephen Weiss (s. 1983), kanadalainen jääkiekkoilija
* Sylvius Leopold Weiss (1687–1750), saksalainen säveltäjä ja luutisti
* Vladimír Weiss (s. 1939), slovakialainen jalkapalloilija ja jalkapallovalmentaja
* Vladimír Weiss (s. 1964), slovakialainen jalkapalloilija ja jalkapallovalmentaja
* Vladimír Weiss (s. 1989), slovakialainen jalkapalloilija.
* Walter Weiss (1890–1977), saksalainen kenraali

;kuvitteellisia henkilöitä:

* Eric Weiss, CIA:n agenttitv-sarjassa Alias
Neidonunikot

**Neidonunikot** (*Glaucium*) on unikkokasveihin kuuluva suku, jossa on 25 lajia. Neidonunikot ovat pystyjä, usein lehtiruusukkeellisia yksi-, kaksi- ja monivuotisia kasveja. Niitä esiintyy Euroopassa, Lähi-idässä, Pohjois-Afrikassa, Keski-Aasiassa ja Lounais-Aasiassa. Yksittäin kasvavat näyttävät kukat ovat unikkomaiset ja paperinohuet. Punaneidonunikkoa, keltaneidonunikkoa ja isoneidonunikkoa voidaan viljellä yksivuotisina koristekasveina. Ne ovat tosin luonnostaan kaksivuotisia tai perennoja.

## Lajeja
* punaneidonunikko (*Glaucium corniculatum*)
* keltaneidonunikko (*Glaucium flavum*)
* isoneidonunikko (*Glaucium grandiflorum*)
* kultaneidonunikko (*Glaucium squamigerum*)


Glaucium corniculatum (flower).jpg|Punaneidonunikko.
Glaucium flavum.JPG|Keltaneidonunikko.
Glaucium flavum var flavum 3.jpg|Keltaneidonunikko.
Glaucium grandiflorum.jpg|Isoneidonunikko.


## Lähteet

## Aiheesta muualla
* Finto: Kassu – Kasvien suomenkieliset nimet: ''Glaucium''
* Suomen Lajitietokeskus: Neidonunikot – ''Glaucium''
Ágios Loúkas

**Ágios Loúkas** () on kaupunginosa Ateenassa Kreikassa. Se sijaitsee Ateenan pohjoisosassa ja kuuluu kaupungin 5. suuralueeseen. Kaupunginosa on saanut nimensä sen alueella sijaitsevasta samannimisestä kirkosta, joka on omistetty Pyhälle Luukakselle.

Kaupunginosan koillispuolella sijaitsee Kypriádoun kaupunginosa, itäpuolella Gkráva, eteläpuolella Kypséli, länsipuolella Plateía Koliátsou ja Káto Patísia, luoteispuolella Ágios Elefthérios ja pohjoispuolella Áno Patísia.
Filopáppou

**Filopáppou**- tai **Filopáppos-kukkula** (), antiikin **Museion** ( tai *Mouseion*) eli *Muusien kukkula* (, *Lofos Mūsōn*), on kukkula Ateenassa Kreikassa. Se sijaitsee Ateenan eteläosassa keskustan lounaispuolella. *Filopáppou* (Φιλοπάππου) on myös kukkulan juurella sen eteläpuolella sijaitseva kaupunginosa, joka kuuluu kaupungin 3. suuralueeseen.

Muusien kukkula oli mahdollisesti saanut nimensä myyttisestä runoilija Musaioksesta, jonka hautapaikkana kukkulaa pidettiin. Myöhemmin se yhdistettiin myös muusiin. Klassisella kaudella kukkula oli Ateenan kaupunginmuurin eli Themistokleen muurin sisäpuolella.

Kukkula on saanut yleisimmin käytetyn nimensä Kommagenen prinssistä Gaius Julius Philopappuksesta eli Filopappoksesta, joka oli aikansa merkittävimpiä Rooman valtakunnassa eläneitä kreikkalaisia. Filopappoksen kuoltua noin vuonna 114–116 ateenalaiset antoivat pystyttää kukkulalle korkean hautamuistomerkin, joka tunnetaan Filopappoksen muistomerkkinä.

Kaupunginosan pohjoispuolella sijaitsevat Pnyksin kukkula sekä Nymfien kukkula, itäpuolella Akrópolin ja Makrygiánnin kaupunginosat, eteläpuolella Kallithéan kaupunki ja länsipuolella Petrálona.

## Lähteet

## Aiheesta muualla
Kallimármaro (kaupunginosa)

**Kallimármaro** (; myös Στάδιο, *Stádio*) on kaupunginosa Ateenassa Kreikassa. Se sijaitsee Ateenan ydinkeskustan kaakkoispuolella ja kuuluu kaupungin 2. suuralueeseen. Kaupunginosa on saanut nimensä siellä sijaitsevasta Panathinaiko-stadionista, joka tunnetaan myös nimellä *Kallimármaro* ("Kaunismarmorinen"). Kaupunginosa käsittää stadionin ympäristön ja Ardittós-kukkulan alueen.

Kaupunginosan itäpuolella sijaitsee Pagkrátin kaupunginosa, länsipuolella Mets, luoteispuolella Záppeion puiston alue ja pohjoispuolella Anáktora.
Klafthmónos

**Klafthmónos** () on kaupunginosa Ateenassa Kreikassa. Se sijaitsee Ateenan ydinkeskustassa ja kuuluu kaupungin 1. suuralueeseen. Kaupunginosan keskus on *Klafthmónos-aukio* (Πλατεία Κλαυθμώνος, *Plateía Klafthmónos*), jonka ympäristön kaupunginosa käsittää. Se on yksi Ateenan keskusaukioista Sýntagma-aukion ohella.

Kaupunginosan koillispuolella sijaitsee Akadimían kaupunginosa, eteläpuolella Sýntagma-aukion alue ja Monastiráki, länsipuolella Psyrí ja pohjoispuolella Omónoia. Kaupunginosan pääkatu on Stadíou.
Pefkákia

**Pefkákia** () on kaupunginosa Ateenassa Kreikassa. Se sijaitsee Ateenan ydinkeskustan koillispuolella Lykavittós-kukkulan länsipuolella ja kuuluu kaupungin 1. suuralueeseen.

Pefkákiassa sijaitsevat muun muassa École française d’Athènes (Ranskalainen koulu Ateenassa), Pyhän Nikolaoksen kirkko (*Ágios Nikólaos*), saksalainen evankelinen kirkko (*Christuskirche*) sekä Plateía Tásou Vourná -aukio.

Kaupunginosan kaakkoispuolella sijaitsee Kolonákin kaupunginosa, lounaispuolella Akadimía, pohjoispuolella Exárcheia ja koillispuolella Neápoli.

Pefkákian kaupunginosaa ei tule sekoittaa Ateenan pohjoispuolella sijaitsevan Néa Ionían kaupungin alueeseen, jossa sijaitsee Pefkákian metroasema.

## Aiheesta muualla
Plateía Koumoundoúrou

**Plateía Koumoundoúrou** () on kaupunginosa Ateenassa Kreikassa. Se sijaitsee Ateenan ydinkeskustan länsipuolella ja kuuluu kaupungin 1. suuralueeseen. Kaupunginosan keskus on samanniminen *Koumoundoúroksen aukio*, jonka ympäristön kaupunginosa käsittää.

Koumoundoúroksen aukio on nimetty pääministeri Aléxandros Koumoundoúroksen mukaan. Aukion nykyinen virallinen nimi on *Plateía Eleftherías* (Πλατεία Ελευθερίας, ”Vapauden aukio”), mutta se ei ole tullut käyttöön laajalti. Aukiolla sijaitsevat muun muassa Ateenan pinakoteekki sekä Pyhien palkattaparantajien (*Ágioi Anárgyroi*) kirkko.

Kaupunginosan itäpuolella sijaitsee Omónoian kaupunginosa, kaakkoispuolella Psyrí, länsipuolella Kerameikós ja pohjoispuolella Metaxourgeío.

## Lähteet

## Aiheesta muualla
Marko Sorvisto

**Marko Sorvisto** (s. 12. elokuuta 1970 Kokkola) on aktiiviuransa lopettanut suomalainen jalkapalloilija. Hän oli pelipaikaltaan oikea laitalinkki, mutta kykeni pelaamaan myös laitapuolustajana tai puolustavana keskikenttäpelaajana.

Sorvisto on Kokkolan Pallo-Veikkojen kasvatti. Hän debytoi seuran edustusjoukkueessa I divisioonassa kaudella 1987. Sorvisto teki seitsemän maalia KPV:n noustessa uuteen Futisliigaan kaudeksi 1990. Hän debytoi pääsarjatasolla 29. huhtikuuta ottelussa Oulun Työväen Palloilijoita vastaan. KPV putosi kauden lopuksi sarjatasoa alemmaksi ja Sorvisto siirtyi naapurikaupungin pääsarjatasolle nousseeseen FF Jaroon. Hän edusti pietarsaarelaisia kuuden kauden ajan 1991–1996.

Vuonna 1997 Sorvisto palasi Kakkosessa pelanneeseen kasvattajaseuransa KPV:n riveihin. Heti ensimmäisellä kaudella hän oli isossa roolissa tehden 14 maalia joukkueen voittaessa sarjansa. Sorvisto pelasi joukkueessa vielä kaksi kautta Ykkösessä ennen siirtymistään takaisin Veikkausliigaan ja Rovaniemen Palloseuraan vuonna 2000. Kauden päätteeksi hän lopetti ammattilaisuransa ja liittyi kotikaupunkinsa Öja-73:n pelaajavalmentajaksi.

Pääsarjatasolla Sorvisto pelasi yhteensä 188 ottelua ja teki kahdeksan maalia. Hän pelasi myös Suomen futsalmaajoukkueessa neljä ottelua 1998–1999.

## Lähteet
*
Commewijne

**Commewijne** on yksi Surinamen kymmenestä piiristä. Sen pinta-ala on 5 353 km2 ja väkiluku oli vuonna 2012 31 420. Piirin pääkaupunki on Nieuw Amsterdam. Piirin talous perustuu pääasiassa maanviljelyyn ja alueella on suuret plantaasiviljelmät.

## Lähteet

## Aiheesta muualla
Manner (Circlen albumi)

__NOTOC__
**Manner** on vuonna 2012 ilmestynyt Circlen 40. albumi. Amerikkalainen Hydra Head Records julkaisi sen aluksi vain vinyylinä rajoitettuna 1&nbsp;000 kappaleen painoksena. Ektro Recordsin CD-versio ilmestyi tammikuussa 2013. Levystä tuli Circlen kolmas Suomen viralliselle listalle päässyt albumi, kun se toukokuussa 2012 nousi viikon ajaksi sijalle 35.

Levyn kappaleista neljä oli mukana jo pari kuukautta aikaisemmin julkaistulla konserttitallenteella *[[Serpent]]*. Niistä *Here Come the Warm Jets* on alun perin Brian Enon vuonna 1974 levyttämä. *Mannerta* pidetään yhtyeen uran yksinkertaisimpana ja helpoiten omaksuttavimpana albumina. Se vaihtelee suoraviivaisesta rockista kokeellisempaan musiikkiin ja levyä on kutsuttu myös synteesiksi Circlen eri tyylilajien kokeiluista.

## Kappaleet
;A-puoli
# 
# 
# 
;B-puoli
# 
# 
# 

## Kokoonpano
* Mika Rättö – laulu, kosketinsoittimet
* Julius Jääskeläinen – kitara
* Pekka Jääskeläinen – kitara
* Janne Westerlund – kitara
* Jussi Lehtisalo – basso
* Tomi Leppänen – rummut

## Lähteet
*Manner Circle Discography.

### Viitteet
Záppeio (kaupunginosa)

**Záppeio** () on kaupunginosa Ateenassa Kreikassa. Se sijaitsee Ateenan ydinkeskustan kaakkoisosassa Kansallispuutarhan eteläpuolella ja kuuluu kaupungin 2. suuralueeseen. Kaupunginosa on saanut nimensä sen alueella sijaitsevasta suuresta Zappeionin eli Záppeion näyttely- ja kokouspalatsista.

Kaupunginosa käsittää Zappeionin ympäristön, johon kuuluvat muun muassa **Záppeion puisto** (Κήποι Ζαππείου, *Kípoi Zappeíou*), Aíglin huvikeskus ulkoilmaelokuvateattereineen, Fokianóksen gymnaasi sekä Vasilíssis Ólgas -kadun ympäristö. Alueen länsilaidalla sijaitsee Ateenan roomalaisen kylpylän arkeologinen kohde.

Kaupunginosan koillispuolella sijaitsee Anáktoran kaupunginosa, itäpuolella Pagkráti, kaakkoispuolella Kallimármaro ja länsipuolella Ateenan vanhakaupunki Pláka.
Makeleta Stephan

**Makeleta Stephan** (o.s. **Piukala**; s. 23. toukokuuta 1978 Haʻateiho, Tongatapu, Tonga) on tongalainen maastohiihtäjä.

## Ura
Stephan kokeili ensimmäisen kerran maastohiihtoa vuoden 2015 tammikuussa. Ennen hiihtouraa Stephan oli kilpaillut muissa kestävyyslajeissa, kuten maratonilla. Tongan liitto lähestyi häntä vuonna 2014, koska se halusi lisätä urheilijoiden määrää lumilajeissa. Hiihtoliitto pyrki saamaan hiihtäjän Pyeongchangin olympiakisoihin, minkä seurauksena liiton edustaja alkoi etsiä sopivaa kandidaattia Euroopasta.

Stephan kilpaili historian ensimmäisenä tongalais- ja polynesialaisnaisena hiihdon MM-kilpailuissa Falunissa vuonna 2015. Hän osallistui vain perinteisen hiihtotavan sprintin karsintaan, jossa hän oli 93:s eli viimeinen jääden karsinnoissa ensimmäiseksi sijoittuneelle, Puolan Justyna Kowalczykille seitsemän ja puoli minuuttia.

### MM-kilpailut 2017
Kesäisin rullasuksien avulla valmistautunut Stephan kaatui vuoden 2016 elokuussa. Kaatumisesta seurasi muutamia murtumia hänen jalkaansa, ja hän joutui pidättäytymään harjoittelusta kymmenen viikon ajaksi.

Vuoden 2017 MM-kilpailuissa Stephan osallistui vapaan hiihtotavan sprintin karsintoihin Lahdessa. Hän pääsi 1,4 kilometrin matkalla nopeampaan aikaan kuin Falunissa. Hän ei jäänyt enää karsinnan viimeiseksi, ja eroa kärkisijaan jäi kolme minuuttia. Loppuajaksi tuli 6.18,43. Stephan olisi halunnut osallistua jo ensimmäisen kisapäivän karsintaan, mutta myöhästyi ilmoittautumisesta, eikä siten päässyt vielä kilpailemaan.

## Yksityiselämä
Stephan on työskennellyt catering-alalla. Helmikuussa 2017 hän ilmoitti työskentelevänsä osan vuodesta ravintolassa, keskittyen talvisin ainoastaan hiihtoon. Ennen Falunin MM-kilpailuja Stephan jätti työnsä pystyäkseen keskittymään harjoitteluun täysipäiväisesti.

Stephan muutti Saksaan vuonna 2001. Hänen isänsä kuoli noin viikko ennen Lahden MM-kilpailuja vuonna 2017.

## Lähteet
Pipot

**Pipot** eli **kilpikukat** (*Penstemon*) on ratamokasveihin kuuluva suku, jossa on noin 250 lajia. Niitä esiintyy Pohjois- ja Keski-Amerikassa. Pipot ovat monivuotisia ruohokasveja tai varpuja. Useimmiten putken tai kellonmuotoiset kukat kasvavat terttu- tai huiskilokukinnoissa. Monia pipolajeja ja jalostettuja lajikkeita viljellään koristekasveina. Pipoja käytetään perennoina ja monia risteymiä yksivuotisina ryhmäkasveina.

## Lajeja
* *Penstemon barbatus* – punapipo
* *Penstemon campanulatus* – kellopipo
* *Penstemon confertus* – kivikkopipo
* *Penstemon digitalis* – täpläpipo
* *Penstemon fruticosus* – varpupipo
* *Penstemon grandiflorus* – isopipo
* *Penstemon hartwegii* – purppurapipo
* *Penstemon heterophyllus* – rinnepipo
* *Penstemon hirsutus* – harmaapipo
* *Penstemon ovatus* – herttapipo
* *Penstemon palmeri* – tuoksupipo
* *Penstemon pinifolius* – neulaspipo
* *Penstemon procerus* – sinipipo
* *Penstemon scouleri* – penanpipo
* *Penstemon serrulatus* – vuoripipo
* *Penstemon strictus* – pystypipo
* *Penstemon whippleanus* – arizonanpipo
* *Penstemon lyallii* – liilapipo
* *Penstemon rydbergii* – asuuripipo
* *Penstemon smallii* – carolinanpipo


Penstemon barbartus0.jpg|Punapipo.
Penstemon campanulatus1.jpg|Kellopipo.
Penstemon confertus .jpg|Kivikkopipo.
Penstemon digitalis -White Bedder- 2-2733.jpg|Täpläpipo.
Penstemon fruticosus 002.JPG|Varpupipo.
Penstemon grandiflorus 'Prairie snow' 1.jpg|Isopipo.
Plantaginaceae - Penstemon hartwegii.jpg|Purppurapipo.
Penstemonheterophyllus0.jpg|Rinnepipo.
Penstemon hirsutus - Hairy Beard Tongue 2.jpg|Harmaapipo.
Penstemon ovatus 2.jpg|Herttapipo.
Penstemon palmeri 10.jpg|Tuoksupipo.
Penstemon pinifolius1.jpg|Neulaspipo.
Penstemon procerus (7613537738).jpg|Sinipipo.
Penstemon serrulatus1.jpg|Vuoripipo.
Penstemon strictus plant1.JPG|Pystypipo.
Penstemon whippleanus.jpg|Arizonanpipo.


## Lähteet

## Aiheesta muualla
* Suomen Lajitietokeskus: Pipot – ''Penstemon''
Mark Knowles

**Mark Knowles** on muun muassa seuraavien henkilöiden nimi:

*Mark Knowles (s. 1971), bahamalainen tennispelaaja
*Mark Knowles (s. 1984), australialainen maahockeypelaaja ja olympiavoittaja
Anders Olivier Saelan

**Anders Olivier Saelan** () toimi Teknillisen korkeakoulun perustana olleen Helsingin teknillisen reaalikoulun ensimmäisenä johtajana ja loi pohjan Suomen teknilliselle opetukselle. 

Saelanin vanhemmat olivat Hiitolan kirkkoherra Daniel Saelan ja Lovisa Eleonora Söderbom. Tultuaan ylioppilaaksi Viipurin kymnaasista 20-vuotiaana Saelan aloitti opiskelun Keisarillisessa Aleksanterin-Yliopistossa, joskin työskenteli samalla kotiopettajana Nils Nordenskiöldin perheessä.  Filosofian kandidaatiksi hän valmistui 1847 ja opiskeli sitten vielä vuoden kemiaa. Johtajaksi Helsingin teknilliseen reaalikouluun, joka toimi suoraan senaatin manufaktuurikonttorin alaisuudessa, hänet nimitettiin 1848. Saelan valmisteli koulun opetusohjelman, joka vakiintui kymmenen ensimmäisen toimintavuoden jälkeen teknilliseksi ammattiopetukseksi insinööri-, koneinsinööri-, arkkitehti-, kemian teknologian ja maanmittausosastoilla. Hän opetti itse kemiaa, matematiikkaa ja kirjanpitoa, mutta ennen muuta kehitti koulua ja hankki sinne ansioituneita ulkomaisia opettajia. Hän oli myös manufaktuuritoimikunnan jäsen ja 1856 teollisuuden kehittämiseksi perustetun valiokunnan jäsen, teki opintomatkat Eurooppaan 1856 ja 1859 ja valmisteli koulun muuttumisen Polyteknilliseksi kouluksi 1872. Saelan kuoli vain 56-vuotiaana, mutta hänen johtamansa koulu kehittyi nopeasti ensin korkeinta teknillistä opetusta antavaksi Polyteknilliseksi opistoksi 1877 ja sitten yliopistotasoiseksi Teknilliseksi korkeakouluksi 1908.  

Saelanin puoliso vuodesta 1859 oli Fredrika Lovisa Hovin (1838–1913).

## Lähteet

## Aiheesta muualla
* (Viitattu 23.2.2015)
Tom Chilton

**Tom Chilton** (s. 15. maaliskuuta 1985 Reigate) on brittiläinen autourheilija. Kaudella 2014 hän kilpaili World Touring Car Championship -sarjassa ROAL Motorsportin tallissa. Hänen pikkuveljensä Max Chilton on ajanut Formula 1 -sarjassa. 

Chilton debytoi World Touring Car Championshipissä kaudella 2012, jolloin hän oli Team Aonin Fordilla sarjan 22:s. sijoituttuaan parhaimmillaan sijalle seitsemän. Kaudella 2013 Chilton ajoi RML-tallin Chevroletilla saavuttaen kauden aikana kaksi voittoa ja kaksi kolmatta sijaa ollen sarjan viides. Kaudella 2014 Chilton saavutti yhden voiton ja sarjan kahdeksannen tilan ROAL Motorsportin Chevroletilla. 

Chilton on kilpaillut myös American Le Mans Seriesissa, Le Mans Seriesissä ja British Touring Car Championshipissä eli BTCC:ssä. BTCC:ssä Chilton voitti Independents' Trophyn vuonna 2010.

## Lähteet
Helmililjat

**Helmililjat** eli **ruukkuhelmililjat** (*Muscari*) on parsakasveihin (aiemmin hyasinttikasveihin *Hyacinthaceae*) kuuluva sipulikasvien suku. Lähisukuja ovat harjahelmililjat (*Leopoldia*) ja kellohelmililjat (*Pseudomuscari*), jotka voidaan myös yhdistää samaan sukuun.

Helmililjoihin kuuluu noin 75 lajia. Ne esiintyvät luonnossa Välimeren alueella ja Lounais-Aasiassa. Ne kukkivat keväällä, harvoin syksyllä. Usein kellonmuotoiset kukat muodostavat terttukukinnon lehdettömään varteen. Monia helmililjalajeja viljellään koristekasveina, sipulikukkina.

## Lajeja
* tummahelmililja (*Muscari armeniacum*)
* turkinhelmililja (*Muscari aucheri*)
* atsurihelmililja eli asuurihelmililja (*Muscari azureum*)
* hentohelmililja (*Muscari botryoides*)
* mustehelmililja (*Muscari commutatum*)
* töyhtöhelmililja eli isohelmililja (*Muscari comosum* eli *Leopoldia comosa*)
* isohelmililja eli leveälehtihelmililja (*Muscari latifolium*)
* terttuhelmililja (*Muscari neglectum*)
* myskihelmililja (*Muscari racemosum*, syn. *M. muscarimi*)
* eskisehirinhelmililja (*Muscari sivrihisardaghlarense*)


Muscari armeniacum2.jpg|Tummahelmililja.
Muscari armeniacum 11.jpg|Tummahelmililja.
Muscari botryoides.JPG|Hentohelmililja.
Muscari commutatum.jpg|Mustehelmililja.
Muscari latifolium2.jpg|Isohelmililja.
Muscari-macrocarpum2.JPG|*[[Muscari macrocarpum]]*.


## Lähteet

## Aiheesta muualla
* Finto: Kassu – Kasvien suomenkieliset nimet: ''Muscari''
Resedat

**Resedat** (*Reseda*) on resedakasveihin kuuluva suku, jossa on noin 60 lajia. Ne ovat yksi- tai monivuotisia ruohovartiskasveja, joita esiintyy pääasiassa Välimeren alueella ja Lounais-Aasiassa, mutta myös Itä-Afrikassa ja Intiassa. Pienet kukat kasvavat tähkämäisessä terttukukinnossa ja ovat vihertävänvalkoisia tai vihertävänkeltaisia. Tuoksuresedaa on viljelty vuosisatoja voimakkaasti tuoksuvien kukkiensa vuoksi. Sitä käytetään yksivuotisena koristekasvina sekä kosmetiikan hajusteiden valmistamiseen. Kaksivuotista väriresedaa käytetään värikasvina keltaisen värin tuottamiseen. Värireseda ja keltareseda ovat levinneet Suomeen aikaisemmin painolastikasveina laivojen painolastimaan mukana.

## Resedalajeja
* *Reseda alba* – valkoreseda
* *Reseda crystallina* – lanzarotenreseda
* *Reseda lutea* – keltareseda
* *Reseda luteola* – värireseda
* *Reseda odorata* – tuoksureseda
* *Reseda phyteuma* – nuokkukotareseda
* *Reseda scoparia* – virpareseda

## Kuvia

Reseda alba (flowers).jpg|Valkoreseda.
20140523Reseda lutea1.jpg|Keltareseda.
Reseda lutea L. (7462987838).jpg|Keltareseda.
20140725Reseda luteola4.jpg|Värireseda.
Reseda phyteuma Enfoque 2011-3-24 CampodeCalatrava.jpg|Nuokkukotareseda.
Reseda phyteuma Habitus 2011-3-24 CampodeCalatrava.jpg|Nuokkukotareseda.


## Lähteet

## Aiheesta muualla
* Finto: Kassu – Kasvien suomenkieliset nimet: ''Reseda''
* Suomen Lajitietokeskus: Resedat – ''Reseda''
Coronie

**Coronie** on yksi Surinamen kymmenestä piiristä. Piiri sijaitsee Karibianmeren rannikolla ja sen pääkaupunki on Totness. Piirin pinta-ala on 3&nbsp;902 km2 ja väkiluku oli 3&nbsp;391 vuonna 2012. Kuten suurin osa maasta, Coronie saa tulojaan pääasiassa maanviljelyksestä ja rannikkoilmasto mahdollistaa kookos- ja riisiviljelmät.

## Lähteet

## Aiheesta muualla
Tara Geraghty-Moats

**Tara Geraghty-Moats** (s. 12. huhtikuuta 1993 West Fairlee, Vermont) on yhdysvaltalainen mäkihyppääjä, ampumahiihtäjä ja yhdistetyn hiihtäjä. Hän on edustanut mäkihypyssä Lebanon Outing Clubia. Yhdistetyssä hän edustaa 
Craftsbury Nordic Ski Clubia.

Geraghty-Moats debytoi mäkihypyn maailmancupissa joulukuussa 2014 Lillehammerin osakilpailussa sijoittuen sijalle 33. Ensimmäiset maailmancupin pisteensä hän saavutti tammikuussa 2015 Sapporosta sijoituttuaan sijalle 29. Geraghty-Moatsin paras sijoitus maailmancupin osakilpailussa on yhdeksäs sija, jonka hän saavutti helmikuussa 2015 Râșnovista.

Geraghty-Moats kilpaili vuoden 2015 MM-kilpailuissa Falunissa, jossa hän oli normaalimäen kilpailun 18:s.

Ampumahiihdossa Geraghty-Moats osallistui neljiin nuorten MM-kilpailuihin, sijoittuen parhaimmillaan sijalle 18.

Parhaat menestyksensä Geraghty-Moats on saavuttanut yhdistetyssä. Hän voitti naisten Continental cupin kausilla 2018–2019  ja 2019–2020. Hän on voittanut 18 Continental Cupin osakilpailua. Hän voitti kaikkien aikojen ensimmäisen naisten yhdistetyn maailmancupin osakilpailun Ramsaussa joulukuussa 2020. Se jäi lopulta kauden ainoaksi maailmancupkilpailuksi. Hän sijoittui viidenneksi Oberstdorfin MM-kilpailuissa 2021. Seuraava kausi, jolloin hän kilpaili yhdistetyssä oli 2025–2026. Hän sijoittui tällöin toiseksi Oslon ja kolmanneksi Seefeldin Gundersen-kilpailussa. Maailmancupin kokonaiskilpailussa hän oli yhdeksäs.

## Lähteet
Roumeli

**Roumeli** ( tai Ρουμελή, *Roumelí*) voi viitata seuraaviin:

* Rumelia, osmanivallan aikainen nimitys eteläiselle Balkanille
* Roumelí, kylä Kreetan saarella Kreikassa
Vihtori Fallila

**Vihtori Edvard Fallila** (2. huhtikuuta 1893 Ulvila – 9. maaliskuuta 1973 Pori) oli suomalainen poliitikko, joka toimi SDP:n kansanedustajana vuonna 1933. Hän oli pitkäaikainen kunnallisvaikuttaja, joka toimi pitkään Satakunnan sosialidemokraattisen piirijärjestön puheenjohtajana ja oli myös SDP:n puolueneuvoston jäsen.

## Elämä
Ulvilan Ravanin kylässä syntyeen Fallilan vanhemmat olivat torppari Kustaa Edvard Nurmi ja Josefiina Fredriksson. Kansakoulua käytyään Fallila työskenteli maatyöläisenä ja sahatyömiehenä. Hän toimi myös paikallisten maatyömiesten etumiehenä ja oli Vanhakylän työväenyhdistyksen jäsen vuodesta 1910 lähtien. Vuonna 1914 Fallila oli perustamassa urheiluseura Vanhankylän Alkua. 

Sisällissodan aikana Fallila liittyi huhtikuun 1918 alussa Porin punakaartiin ja toimi parin viikon ajan vartiomiehenä Haistilan asemalla. Punaisten vetäydyttyä kohti Itä-Suomea hän osallistui Lahden taisteluun ennen antautumistaan saksalaisille 1. toukokuuta. Fallila päätyi lopulta Hämeenlinnan vankileirille, ja sai heinäkuussa valtiopetoksesta 10 vuoden vankeustuomion, josta hänet armahdettiin 1921. Ulvilan suojeluskunnan esikunta, johon kuului muun muassa K. V. Huhtala, oli esittänyt Fallilalle kuolemantuomiota.

Vapauduttuaan Fallila oli maatyömiehenä Ulvilassa 1921–1927, Osuusliike Kansan ajomiehenä ja autonkuljettajana Porissa 1927–1943, Porin kaupungin huoltolautakunnan huoltotarkkaajana 1943–1945 sekä Porin kaupungin kunnalliskodin johtajana 1945–1961. Lisäksi hän toimi Ulvilan kunnan lastenvalvojana 1930–1941. 

1920-luvulla Fallila toimi Ulvilan kunnanvaltuuston puheenjohtajana ja oli myöhemmin Porin kaupunginvaltuuston jäsen. Hän oli myös Uudenkoiviston työväenyhdistyksen puheenjohtaja. Vuonna 1933 Fallila toimi seitsemän kuukauden ajan kansanedustajana noustuaan kesken edustajakautensa kuolleen Emanuel Aromaan tilalle. Presidentin valitsijamiehenä hän oli 1950 ja 1956. Lisäksi Fallila toimi Satakunnan sosialidemokraattisen piirijärjestön puheenjohtajana 1939–1962, ja kuului SDP:n puolueneuvostoon. Vuonna 1953 Fallila sai kunnallisneuvoksen arvonimen, ja hän oli myös SDP:n kunniajäsen. 

## Perhe
Fallilan puoliso oli Jenny Vilhelmiina Kanerva, jonka kanssa hän avioitui 1914. 

## Lähteet
Karl Bartos

**Karl Bartos** (s. 31. toukokuuta 1952) on Kraftwerkin entinen jäsen. Hän liittyi yhtyeeseen vuonna 1974 ja erosi siitä vuonna 1990. Myöhemmin Bartos julkaisi kaksi albumia Elektric Music-projektinsa kanssa. Hän on julkaissut myös kaksi sooloalbumia.
Silmiöt

**Silmiöt** eli **kuovinkukat** (*Sisyrinchium*) on kurjenmiekkakasveihin kuuluva kasvisuku, jossa on noin 90 lajia. Niitä esiintyy alkuperäisenä Pohjois- ja Etelä-Amerikassa. Silmiöt ovat yksi- ja monivuotisia ruohovartisia kasveja. Monia lajeja viljellään perennana. Yhtä silmiölajia, Pohjois-Amerikasta kotoisin olevaa vuorisilmiötä eli kuovinkukkaa (eli silmiötä) esiintyy Suomessa myös luonnonvaraisena. Se on vakiintunut tulokaskasvi yhdessä paikassa merenrantaniityllä Kaakkois-Suomessa.

## Lajeja
* neidonsilmiö (*Sisyrinchium albidum*)
* heinäsilmiö (*Sisyrinchium angustifolium*)
* kultasilmiö (*Sisyrinchium californicum*)
* sinisilmiö (*Sisyrinchium graminoides*)
* vuorisilmiö eli kuovinkukka (*Sisyrinchium montanum*)
* täpläsilmiö (*Sisyrinchium patagonicum*)
* juovasilmiö (*Sisyrinchium striatum*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Sisyrinchium''
Fire on the Mountain

**Fire on the Mountain** on suomalaisen Vanha Isäntä -yhtyeen toinen albumi vuodelta 1977.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 
# 

## Kokoonpano
* Olli Haavisto – pedal steel guitar, akustinen kitara, mandoliini, haitari, resonaattorikitara 
* Juha Tikka – basso, laulu, tuuba
* Aikka Hakala – rummut (kappaleet 1, 3–5, 7–12) 
* Heikki "Suti" Timonen – rummut (kappale 13)
* Markku Luukkanen – rummut (kappale 2)
* Timo Vakkilainen – laulu, sähkökitara, akustinen kitara, mandoliini
* Seppo Sillanpää – viulu, banjo, akustinen kitara, laulu

## Aiheesta muualla
* Albumi Fono.fi:in tietokannassa
* Fire On The Mountain discogs.com -sivustolla
Löwen Frankfurt

**Löwen Frankfurt** on saksalainen jääkiekkojoukkue Frankfurtin kaupungista. Se on perustettu vuonna 2010. Joukkue pelaa Saksan korkeimmalla sarjatasolla DEL -liigassa.

## Pelaajat

### Valmennus & Joukkueenjohto
* **Päävalmentaja:**  Tom Pokel 
* **Apuvalmentaja:** Emil Rasmussen 
* **Maalivahti- & Videovalmentaja:** Luca Endres 
* **Fysiikkavalmentaja:** Johan Merbah 
* **Huoltopäällikkö:** Marco Schwarzer 
* **Puheenjohtaja:** Stefan Krämer 
* **Toimitusjohtaja:** Jan Barta 

*Lähde: EliteProspects*

## Lähteet

## Aiheesta muualla
*Viralliset kotisivut
Saltillo

**Saltillo** on Coahuilan osavaltion pääkaupunki Meksikossa. Vuonna 2014 siellä oli 762&nbsp;200 asukasta.

Kaupunki on asutettu 1575. Se sijaitsee Meksikon keskiylängön pohjoisreunalla laakeassa laaksossa. Siellä on hieno katedraali 1700-luvulta.

Saltillo on Meksikon koillisosan vanhin kaupunki. Saltillon lintumuseossa on 1800 lajin kokoelma, jonka Aldequndo Garza de Leon  keräsi 40 vuoden aikana.

Saltilloa kutsutaan Meksikon Detroitiksi, koska siellä on suuret Chryslerin ja General Motorsin tehtaat. 90% kaupungin teollisuudesta liittyy autoihin.

## Lähteet

## Aiheesta muualla
Osmo Pieski

**Osmo Pieski** on ollut Orimattilan kaupunginjohtaja vuodesta 2010 lähtien vuoteen 2022. Orimattilan kaupunginvaltuuston valitessa johtajan hän voitti Hannu Haukkasalon 19-16. Aiemmin hän työskenteli Orimattilan hallintojohtajana. Osmo Pieski irtisanoutui kaupunginjohtajan tehtävästä helmikuussa 2022.

## Lähteet
Elli Stenberg

**Ellen (Elli) Aleksandra Stenberg** (17. maaliskuuta 1903 Tampere – 6. heinäkuuta 1987) oli suomalainen vaatetustyöläinen ja SKDL:n kansanedustaja Hämeen läänin pohjoisesta vaalipiiristä 1945–1966.

Stenbergin vanhemmat olivat pika-ajuri Frans Oskar Stenberg ja Hilma Aleksandra Pataniitty. Hän kävi kansakoulun, suoritti 1920–1922 iltakauppakoulun ja opiskeli 1924–1928 Lännen vähemmistökansallisuuksien yliopistossa Leningradissa.

Stenberg oli lapsentyttönä 1915–1917 ja sen jälkeen hän työskenteli modistina ja turkistyöntekijänä Tampereella 1917–1924. Stenberg liittyi Suomen kommunistiseen puolueeseen 18-vuotiaana ja hän lähti 1924 puoluekoulutukseen Leningradiin. Neuvostoliitossa Stenberg oli opettajana Hatsinassa Leningradin lähellä 1928–1928. Suomeen palattuaan 1929 hän toimi Suomen kommunistisen puolueen naistyön järjestäjänä Helsingissä 1929–1930, oli sitten vankilassa poliittisista syistä 1930–1936, työskenteli vapauduttuaan turkistyöntekijänä Helsingissä 1937–1939 ja oli taas uudelleen vankilassa poliittisista syistä 1939–1944.

Stenberg oli n puheenjohtaja vuodesta 1944 alkaen. Stenberg oli SKP:n puoluetoimikunnan jäsen vuodesta 1948 alkaen ja toimikuntaa vuodesta 1951 seuranneen keskuskomitean jäsen 1960-luvulle asti.

Eduskuntavaaleissa 1958 Stenberg oli Hämeen pohjoisen vaalipiirin ääniharava 8 547 äänellä. Stenberg oli presidentin valitsijamiehenä vuosien 1950, 1956 ja 1962 presidentinvaaleissa. 

## Teoksia
* *Salmiska ja naapurit* : romaani, ilmestynyt alun perin Punalippu-lehden jatkokertomuksena. Punalippu 1985

## Toimitustöitä
* *[[Yrjö Sirola]] : muistelmia suomalaisesta demokratian esitaistelijasta* ; toim. Elli Stenberg, Ville Pessi ja Kalle Puustinen. Kansankulttuuri, Helsinki 1946
* *Huomenen tiellä : Suomen työläisnaisliikkeen 60-vuotisjuhlakirja* ; toimituskunta Hellä Meltti ym. sekä vastaava toimittaja Elli Stenberg. Suomen naisten demokraattinen liitto, Helsinki 1960

## Lähteet
Campeche (kaupunki)

**Campeche** on Campechen osavaltion pääkaupunki Meksikossa. Vuonna 2014 siellä oli 238&nbsp;300 asukasta.

Kaupunki sijaitsee Jukatanin niemimaalla hedelmällisen tasangon länsipäässä, missä maasto muodostaa luonnollisen amfiteatterin joka aukeaa Campechenlahdelle. Espanjalaiset perustivat kaupungin vuonna 1540 mayojen kylän paikalle.

Vanhakaupunki on Unescon maailmanperintöluettelossa vuodesta 1999. Se on tyypillinen esimerkki Espanjan siirtomaakauden satamakaupungeista. Kaupungin ympärillä ovat säilyneet sen muurit, jotka suojasivat sitä mereltä tulevilta hyökkäyksiltä. Ensimmäiset muurit rakennettiin 1500-luvulla, ja kun todettiin että ne eivät riitä, 1600-luvun jälkipuoliskolla tehtiin uusi kuusikulmainen muuri ja kahdeksan bastionia ja neljä porttia. Linnoituksen läpimitta on 2,5 km ja muurin korkeus kahdeksan metriä.

## Lähteet

## Aiheesta muualla
Alexa Chung

**Alexa Chung** (s. 5. marraskuuta 1983 Privett, Hampshire, Iso-Britannia) on brittiläinen televisiojuontaja ja malli sekä Britannian *[[Vogue]]*-muotilehden avustava toimittaja. Hänellä on kiinalaisia sukujuuria. Chung tunnetaan tyyli-ikonina sekä muusana useille merkittäville muotisuunnittelijoille.

Chung löydettiin malliksi Reading Festivalilta, kun hän oli 16-vuotias. Hänet oli hyväksytty opiskelemaan englantia King’s College Londoniin, mutta hän päätti keskittyä sen sijaan mallinuraan. Häntä kuvattiin nuorten muotilehtiin kuten *[[Elle]]* ja *CosmoGIRL!*. Lisäksi Chung on tehnyt mallintöitä yhtiöille kuten Fanta, Sony Ericsson, Sunsilk, Urban Outfitters ja Tampax. Hän on esiintynyt myös musiikkivideoilla.

Chung vähensi mallintöitään päästyään televisioon ja toimi mainoskasvona parille australialaiselle muotimerkille. Syyskuussa 2008 hän esitteli Vivienne Westwoodin mallistoa catwalkilla Lontoon muotiviikolla. Hän on sen jälkeen toiminut mainoskasvona muun muassa New Lookille, DKNY:lle, Pepe Jeansille ja Lacostelle. Chung on myös ollut juontajana tositelevisiosarjoissa ja musiikkifestivaaleilla.

## Teoksia
**It* (Penguin Books 2013, )

## Lähteet
La Paz (Baja California Sur)

**La Paz** on Baja California Surin osavaltion pääkaupunki Meksikossa. Vuonna 2014 siellä oli 238&nbsp;800&nbsp;asukasta.

Kaupunki sijaitsee noin 12&nbsp;metrin korkeudella merenpinnasta suojaisan La Pazin lahden rannalla. Lahti avautuu Kalifornianlahteen. Espanjalaiset kartoittivat alueen 1500-luvulla, mutta sinne perustettiin jesuiittasiirtokunta vasta 1720. Asuinpaikka hylättiin 30&nbsp;vuotta myöhemmin. Helmenkalastus ja kaivostoiminta houkuttivat espanjalaisia palaamaan, ja pysyvä kaupunki perustettiin 1811.

Hurrikaani Liza aiheutti syys-lokakuun vaihteessa 1976 kaupungissa yli kolmensadan ihmisten kuoleman ja merkittäviä tuhoja rakennuksille.

## Lähteet

## Aiheesta muualla
Nestori Nurminen

**Nestori Mattias (Matias) Nurminen** (9. toukokuuta 1907 Kokkola – 22. maaliskuuta 1977 Kokkola) oli suomalainen kirvesmies ja SKDL:n kansanedustaja.

Nurmisen vanhemmat olivat kirvesmies Nestor Henrik Nurminen ja Liisa Eveliina Backman. Hän kävi kansakoulun, suoritti Sirola-opiston kurssin ja opiskeli Lännen vähemmistökansallisuuksien yliopistossa Neuvostoliitossa.

Nurminen oli metsä- ja satamatöissä vuoteen 1930 saakka jolloin hän meni Neuvostoliittoon. Hän palasi Suomeen 1932 ja oli sitten vankilassa poliittisista syistä 1932–1937, työskenteli vapauduttuaan kirvesmiehenä Kokkolassa ja Helsingissä 1937–1940 ja oli taas uudelleen vankilassa poliittisista syistä 1940–1944. Nurminen oli sodan jälkeen vapauduttuaan Suomen kommunistisen puolueen Uudenmaan piirijärjestön sihteerinä 1945.

Nurminen oli SKDL:n kansanedustajana 1945–1962 ja 1966–1970 edustaen ensimmäisellä kaudella Vaasan läänin pohjoista vaalipiiriä ja jälkimmäisellä kaudella Vaasan läänin vaalipiiriä. Hän oli eduskunnan puolustusasiainvaliokunnan puheenjohtajana 1945–1951. Nurminen oli presidentin valitsijamiehenä vuosien  1950, 1956 ja 1962 presidentinvaaleissa. Hän oli Kokkolan kaupunginvaltuuston jäsenenä ja toimi Suomen kansan demokraattisen liiton Kokkolan piirijärjestön puheenjohtajana. 

## Lähteet
Pertti Rapio

**Arvid Perttu (Pertti Arvid) Rapio** (24. elokuuta 1902 Hämeenkyrö – 20. huhtikuuta 1992 Hämeenkyrö) oli suomalainen poliitikko, joka toimi SKDL:n kansanedustajana vuosina 1951–1966. Rapio on yksi Suomen pitkäaikaisimpia kunnanvaltuutettuja tehtyään yli 60 vuoden pituisen uran Hämeenkyrön kunnanvaltuuston jäsenenä.

## Elämä
Pertti Rapion vanhemmat olivat torppari Iivari Juho Rapio (s. 1868) ja Aleksina Vilhelmiina Koivisto. Sisällissodan aikana Iivari Rapio kuului Kyröskosken punakaartiin saaden elinkautisen vankeusrangaistuksen, josta hänet armahdettiin 1920-luvulla.

Kansakoulun jälkeen Rapio työskenteli kotitilallaan Kyröskoskella ja oli mukana paikallisen työväenyhdistyksen sekä Sosialidemokraattisen nuorisoliiton toiminnassa. Joulukuussa 1925 hänet valittiin Hämeenkyrön kunnanvaltuustoon SDP:n edustajana. Vuosina 1926–1927 Rapio opiskeli Työväen Akatemiassa. Vuoden 1928 kunnallisvaaleissa Rapio valittiin toiselle kaudelle, mutta 1930 hän joutui kolmen muun sosialidemokraattien vasenta laitaa edustaneen valtuutetun tavoin jättämään paikkansa äärioikeistolaisen Lapuan liikkeen painostuksesta. Saman vuoden puoluekokouksessa Rapio erotettiin kommunistiseksi katsotun toimintansa vuoksi myös SDP:n sekä Kyröskosken työväenyhdistyksen jäsenyydestä. Rapio otettiin takaisin puolueeseen vuonna 1936, jolloin hän nousi jälleen myös kunnanvaltuustoon.

Välirauhan aikana syyskuussa 1940 Rapio oli perustamassa Suomen-Neuvostoliiton rauhan ja ystävyyden seuran Kyröskosken paikallisosastoa, jonka johtokuntaan hänet valittiin. Jatkosodan alkaessa Rapio sijoitettiin turvasäilöön, jossa hän oli sodan päättymiseen 1944 saakka. Rapion kotitalo toimi jatkosodan aikana Hämeenkyrön seudun metsäkaartilaisten salaisena kokoontumispaikkana.

Vapautumisensa jälkeen Rapio jatkoi kotitilansa viljelyä. Siirryttyään kansandemokraattien riveihin hänet valittiin SKDL:n kansanedustajaksi vuoden 1951 eduskuntavaaleissa. Rapio oli myös presidentin valitsijamiehenä vuosina 1950, 1956, 1962 ja 1968. Hämeenkyrön kunnanvaltuuston jösen hän oli vuoteen 1988 saakka. Rapio toimi myös valtuuston puheenjohtajana. Vuonna 1979 hänelle myönnettiin kunnallisneuvoksen arvonimi.

## Lähteet
Toivo Niiranen

**Toivo Niiranen** (26. helmikuuta 1919 Liperi – 15. kesäkuuta 2003) oli suomalainen pienviljelijä, työmies ja SKDL:n kansanedustaja.

Niirasen vanhemmat olivat pienviljelijä Juho Niiranen ja Aino Asikainen. Hän kävi kansakoulun, suoritti Kansanvalistusseuran maamieskoulukurssin ja opiskeli Sirola-opistossa.

Niiranen oli pienviljelijänä ja metsätyömiehenä Liperissä vuoteen 1940 saakka. Hän oli poliittisista syistä vankilassa 1944. Niiranen oli sodan jälkeen vapauduttuaan Suomen kommunistisen puolueen Joensuun piirin piirisihteerinä 1946–1951.

Niiranen oli SKDL:n kansanedustajana 1951–1966 edustaen 1951–1962 Kuopion läänin itäistä vaalipiiriä ja 1962–1966 Pohjois-Karjalan läänin vaalipiiriä. Niiranen oli presidentin valitsijamiehenä vuosien  1950, 1956 ja 1962 presidentinvaaleissa. Hän oli Suomen kommunistisen puolueen keskuskomitean jäsenenä ja toimi Suomen kommunistisen puolueen Joensuun piirikomitean puheenjohtajana. 

## Lähteet
Colima (kaupunki)

**Colima** on Coliman osavaltion pääkaupunki Meksikossa. Vuonna 2014 siellä oli 148&nbsp;300 asukasta.

Kaupunki sijaitsee Sierra Madren juurella Colima-joen varrella 520 metrin korkeudessa. Se perustettiin rannikolle vuonna 1523 mutta siirrettiin myöhemmin nykyiselle paikalleen.

Colima valittiin vuonna 2014 Amerikan kulttuuripääkaupungiksi.

## Lähteet

## Aiheesta muualla
Nädät

**Nädät** (*Minuartia*) on kohokkikasveihin kuuluva kasvisuku, jossa on noin 65 lajia. Aiemmin nädät on rajattu laajemmaksi suvuksi, mutta siihen kuuluneita lajeja on 2010-luvulla siirretty kymmeneen eri sukuun: naskalinädät (*Cherleria*), piirtoarhot (*Eremogone*), *Facchinia*, *Mcneillia*, *Minuartiella*, *Mononeuria*, *Pseudocherleria*, *Rhodalsine*, piirtonädät (*Sabulina*) ja *Triplateia*.

Muutamia nätälajeja käytetään monivuotisina koristekasveina. Kolme nätien sukuun aiemmin kuulunutta lajia kasvaa luonnonvaraisena Suomessa: rusonätä, tunturinätä ja lapinnätä. Ne ovat harvinaisia Lapin tunturikasveja, jotka kasvavat kalkkipitoisilla paikoilla.

## Lajeja
* lanzarotennätä (*Minuartia platyphylla*)
* furteventurannätä (*Minuartia webbii*)

Muihin sukuihin siirrettyjä nätälajeja:
* polkunätä (*Pseudocherleria aizoides*, syn. *Minuartia aizoides*)
* lapinnätä (*Cherleria biflora*, syn. *Minuartia biflora*)
* polvinätä (*Rhodalsine geniculata*, syn. *Minuartia geniculata*)
* ruohonätä (*Mcneillia graminifolia*, syn. *Minuartia graminifolia*)
* neulasnätä (*Cherleria laricifolia*, syn. *Minuartia laricifolia*)
* itunätä (*Sabulina rossii*, syn. *Minuartia rossii*)
* rusonätä (*Sabulina rubella*, syn. *Minuartia rubella*)
* tunturinätä (*Sabulina stricta*, syn. *Minuartia stricta*)
* sironätä (*Sabulina tenuifolia*, syn. *Minuartia hybrida*)
* kevätnätä (*Sabulina verna*, syn. *Minuartia verna*)
* hietanätä (*Sabulina viscosa*, syn. *Minuartia viscosa*)

## Lähteet

## Aiheesta muualla
* Finto: Kassu – Kasvien suomenkieliset nimet: Nädät (''Minuartia'')
* Suomen Lajitietokeskus: Nädät – ''Minuartia''
Kuoleman syleily

**Kuoleman syleily** () on vuonna 1952 ensi-iltansa saanut Robert Stevensonin ohjaama yhdysvaltalainen film noir -elokuva, jonka pääosissa ovat Jane Russell ja Victor Mature. Elokuva perustuu Jay Dratlerin novelliin, jonka pohjalta Earl Felton, Harry Essex ja Paul Jarrico laativat elokuvan käsikirjoituksen. Elokuvan tuottivat Robert Sparks ja Howard Hughes. RKO Radio Pictures oli elokuvan tuotanto- ja levittäjäyhtiönä.

## Juoni

Laulajana työskentelevä Linda (Jane Russell) luulee, että hänen rakastettunsa Dave Andrews (Victor Mature) on unohtanut hänet ja avioituu lennosta varakkaan liikemies Lloyd Rollinsin (Vincent Price) kanssa. Vastanaineiden Las Vegas -matka johtaa ryöstöön ja murhaan. Poliisina työskentelevä Dave alkaa tutkia tapausta, joka tuo Daven, Lindan ja Lloydin yhteen.

## Näyttelijät

## Tuotanto
Joulukuussa 1948 Warner Bros. osti Jay Dratlerin novellin elokuvaoikeudet ja palkkasi Dratlerin elokuvan tuottajaksi. Huhtikuussa 1949 Burt Lancasterin ilmoitettiin olevan elokuvan miespääosassa. RKO osti Warner Brothersilta Dratlerin novellin elokuvaoikeudet tammikuussa 1950 ja palkkasi Dratlerin elokuvan tuottajaksi, käsikirjoittajaksi ja ohjaajaksi. Tammikuussa 1950 Robert Mitchumin ja Robert Ryanin ilmoitettiin olevan elokuvan mahdollisia pääosanesittäjiä. Marraskuussa 1950 Samuel Bischoff tuli elokuvan tuottajaksi ja Victor Mature kiinnitettiin miespääosaan. RKO lainasi Maturea 20th Century Foxilta. Fox-sopimuksensa mukaan Maturen oli näyteltävä vuoden aikana yhdessä RKO:n elokuvassa. Robert Stevenson palkattiin ohjaajaksi joulukuun puolessa välissä 1950. Toukokuussa 1951 Ed Begleyn ilmoitettiin esiintyvän elokuvassa, mutta hän vetäytyi elokuvasta.

*Kuoleman syleilyn* kuvaukset alkoivat 19. huhtikuuta 1951. Elokuvaa kuvattiin RKO:n studioilla, Nevadan Las Vegasissa ja Kalifornian Mojaven aavikolla. Kuvaukset saatiin päätökseen kesäkuun lopulla 1951. Alun perin elokuvan nimeksi piti tulla *The Miami Story*, mutta RKO päätti siirtää elokuvan tarinan Miamista Las Vegasiin. Käsikirjoittaja Paul Jarricon nimi poistettiin elokuvan alkuteksteistä hänen jouduttuaan Hollywoodin mustalle listalle vuonna 1947.

## Julkaisu ja vastaanotto
*Kuoleman syleily* sai ensi-iltansa Yhdysvalloissa 1. tammikuuta 1952. New Yorkin ensi-ilta oli 30. tammikuuta 1952, Las Vegasin 12. helmikuuta 1952 ja Los Angelesin 16. helmikuuta 1952. Suomen ensi-ilta oli 19. syyskuuta 1952. *Kuoleman syleily* tuotti ilmestymisvuonnaan Yhdysvalloissa 1,2 miljoonaa dollaria. Elokuva oli taloudellinen floppi; *Kuoleman syleily* jäi tappiolle 600 000 dollarin verran. Warner Bros. Digital Distribution julkaisi elokuvan DVD:nä 21. elokuuta 2012.

## Lähteet

## Aiheesta muualla
* 
* 
* 
* ''Kuoleman syleily'' TCM Movie Databasessa
III (Vanhan Isännän albumi)

**III** on suomalaisen Vanha Isäntä -yhtyeen kolmas albumi vuodelta 1978.

## Kappaleet
### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Timo Vakkilainen – laulu, kitara, mandoliini, viulu 
* Olli Haavisto – pedal steel-kitara, dobro, kitara, harmonikka, huuliharppu 
* Seppo Sillanpää – banjo, kitara, viulu, mandoliini, taustalaulu 
* Juha Tikka – basso, taustalaulu, trumpetti 
* Aikka Hakala – rummut

## Aiheesta muualla
* Albumi Fono.fi:in tietokannassa
* III discogs.com -sivustolla

## Lähteet
Seppo Sonkeri

**Seppo Väinö Ilmari Sonkeri** (10. lokakuuta 1947 – 21. helmikuuta 2015) oli suomalainen koripallovalmentaja, koripalloilija, käsipalloilija ja poliitikko. Sonkeri valmensi Suomen miesten pääsarjajoukkueita yhteensä 16 kauden ajan yltäen joukkueineen kymmenen kertaa mitaleille, mikä on toiseksi eniten Kari Liimon (15 miesten SM-mitalia) jälkeen. Suomen cupissa Sonkeri valmensi joukkueensa kahdesti mestaruuteen ja viidesti hopealle. Turun NMKY:n Sonkeri valmensi Euroopan mestareiden cupin (nyk. Euroliiga) tiukan karsinnan läpi lohkovaiheeseen ja kymmenennelle sijalle. Hän toimi myös Espoon kaupunginvaltuutettuna.

## Urheilu-ura
### Koripalloilijana

Pelaajana Sonkeri edusti Panttereita vuosina 1967–1971 ja Turun NMKY:tä kaudella 1975–1976. Koripalloliiton tietokannassa hänelle on merkitty myös pelaajana SM-hopea Turun-kaudeltaan.

### Koripallovalmentajana

Valmentajana Sonkeri toimi useissa Suomen haastaja- ja ikäkausimaajoukkueissa. SM-sarjassa hän toimi päävalmentajana 16 kauden ajan joukkueinaan Playboys, Turun NMKY, Pantterit, HoNsU, Helsingin NMKY ja Torpan Pojat. Suomen mestaruuteen ylsivät Sonkerin alaisuudessa Turun NMKY kahdesti ja Pantterit kerran. Lisäksi Sonkeri saavutti valmentajanurallaan kolme SM-hopeaa ja neljä SM-pronssia.

Sonkeri johti Turun NMKY:n karsintojen läpi Euroopan mestareiden cupin lohkovaiheeseen kaudella 1975–1976. NMKY sijoittui Euroopan tuon ajan kovimmassa kansainvälisessä sarjassa kymmenenneksi. Joukkueen pelaajistoon kuuluivat tuolloin muun muassa Mikko Koskinen, Tapio Sten ja Jorma Pilkevaara.

Vuonna 2002 Sonkerille myönnettiin elämäntyöstään koripallon parissa Heikki Tuomala -palkinto.

### Käsipalloilijana

Käsipallossa Sonkeri voitti helsinkiläisen Arsenalin joukkueessa ulkopelin Suomen mestaruuden vuonna 1967.

## Saavutuksia
### Koripallovalmentajana
* Suomen mestaruus 1975, 1977 ja 1980
** SM-hopeaa 1976, 1982 ja 1983
** SM-pronssia 1974, 1979, 1986 ja 1988
* Suomen cup 1976 ja 1981
** Suomen cupin hopeaa 1974, 1975, 1977, 1980 ja 1985

## Yksityiselämä

Sonkeri työskenteli oppilaanohjauksen lehtorina ja liikunnanopettajana. Hänet valittiin Perussuomalaisten listoilta kahdesti Espoon kaupunginvaltuustoon. Sonkeri kuoli pitkäaikaiseen sairauteen 21. helmikuuta 2015 67-vuotiaana.

## Lähteet
* Seppo Sonkeri  baskethotel.com
* In Memoriam: Valmentajamme Seppo Sonkeri Suomen Koripalloliitto

### Viitteet
Suur-Pori

__NOTOC__
**Suur-Pori** on vuonna 2013 ilmestynyt Circlen albumi, joka sisältää Mika Taanilan ohjaaman *Pori-triptyykki* -elokuvan musiikin. Se äänitettiin elokuvan esityksen yhteydessä marraskuussa 2011 Porin puuvillatehtaan Valopihalla. Ruton Music julkaisi soundtrackin ainoastaan C-kasettina rajoitettuna 200 kappaleen eränä.

*Pori-triptyykki* on Mika Taanilan vuonna 1998 valmistunut taide-elokuva, joka pohjautuu löyhästi Circlen samana vuonna ilmestyneeseen albumiin *[[Pori (albumi)|Pori]]*. Sen ensiesitys oli marraskuussa 1998 Helsingissä nykytaiteen museo Kiasmassa. Vuonna 2011 Porissa esitettiin elokuvan laajennettu versio *Expanded Pori / Suur-Pori*, joka kesti noin 60 minuuttia.

## Kappaleet
;A-puoli
# 
;B-puoli
# 

## Kokoonapano
* Julius Jääskeläinen – kitara
* Pekka Jääskeläinen – kitara
* Janne Westerlund – kitara
* Jussi Lehtisalo – basso
* Tomi Leppänen – rummut
* Janne Tuomi – lyömäsoittimet
* Mika Rättö – kosketinsoittimet

## Lähteet
*Suur-Pori Circle Discography.

### Viitteet
Kutriot

**Kutriot** eli **lagerströemiat** (*Lagerstroemia*) on rantakukkakasveihin kuuluva suku, jossa on noin 50 lajia. Niitä esiintyy lämpimän ilmaston ja trooppisilla alueilla Aasiasta Australiaan. Kutriot ovat kausivihantia tai ainavihantia pensaita ja puita. Niillä on näyttävä kukinta ja kirkkaanväriset kukat, joissa on poimuttuneet terälehdet. Erityisesti kiinankutriosta on jalostettu suuri määrä koristekasvilajikkeita. Kutrioita viljellään ulkona, siellä missä ne menestyvät, ja muuten huonekasveina.

## Lajeja
* *Lagerstroemia fauriei* – japaninkutrio
* *Lagerstroemia indica* – kiinankutrio (lagerströmia, lagerströemia)
* *Lagerstroemia speciosa* – kuningatarkutrio


LagerstroemiaIndica5.jpg|Kiinankutrio.
Lagerstroemia indica1.jpg|Kiinankutrio.
Lagerstroemia speciosa 1.jpg|Kuningatarkutrio.
Lagerstroemia speciosa 21.JPG|Kuningatarkutrio.


## Lähteet

## Aiheesta muualla
* Finto: Kassu – Kasvien suomenkieliset nimet: ''Lagerstroemia''
* Suomen Lajitietokeskus: Kutriot – ''Lagerstroemia''
Matkalehti

**Matkalehti** oli suomalainen matkailualan lehti, joka lakkautettiin helmikuussa 2015. Lehden päätoimittaja oli perustamisesta saakka sen aiempi omistaja Jorma Aula. Lehti siirtyi Otavamedian omistukseen pari vuotta ennen lakkauttamista. Rovaniemeläinen kustannusyhtiö Polarlehdet Oy jatkoi lehden sisällön tuottamista myös Otavamedian alaisuuteen siirtymisen jälkeen. Otavamedian julkaisujohtaja Tarja Hurme siirtyi *Matkalehden* vastaavaksi päätoimittajaksi elokuussa 2012.

*Matkalehden* painosmäärä vaihteli numerosta riippuen 15&nbsp;000 – 25&nbsp;000 kappaleen välillä. Vuonna 2012 lehden digiversiolla oli yli 17&nbsp;000 tilaajaa.

*Matkalehti* oli matkailualan vanhin julkaisu Suomessa. Se oli omistautunut matkakohteiden esittelyyn ja matkakokemusten jakamiseen lukijoilleen. Lisäksi *Matkalehti* suoritti arvosteluja ja vertailuja matkailupalveluista matkailijoiden näkökulmasta, ja auttoi heitä tekemään parempia valintoja matkansa suunnittelussa. Lehti ei kuitenkaan unohtanut ammattilaisia, sillä se tarjosi sisältöä ja tietoa myös matkailualan ammattilaisille. *Matkalehti* ilmestyi 11 kertaa vuodessa.

Lehden viimeinen numero 1–2/2015 ilmestyi tammikuussa 2015. Kun Suomen hallitus nosti aikakauslehtien arvonlisäveroa kahdesti ja digitaalisen median suosio kasvoi, päätti Otavamedia lakkauttaa *Matkalehden* kustannussyihin vedoten.

## Lähteet

## Aiheesta muualla